A Dance with Dragons
Inițial, "Dansul dragonilor" trebuia să fie titlul celui de-al doilea roman al seriei pe vremea când Martin avea în plan doar o trilogie. Unele dintre primele ediții americane ale romanului "Urzeala tronurilor" (1996) prezentau "Dansul dragonilor" ca următorul volum al seriei. Antologia din 1998 intitulată "Legends" - în care apărea nuvela "The Hedge Knight" aparținând aceluiași univers - prezenta "Dansul dragonilor" ca a treia carte a unei tetralogii. La fel ca cele două volume anterioare din seria "Cântec de gheață și foc", cartea cuprinde o anexă extinsă în care sunt prezentate casele mari și mici din Cele Șapte Regate și personajele seriei.